Polisiebeampte skiet vrou, pleeg selfmoordŉ 32-jarige polisiekonstabel het Sondag sy vrou doodgeskiet en toe selfmoord gepleeg. Oupa Boy Ntuli, van die provinsiale gesamentlike operasionele sentrum in Witrivier, Nelspruit,was glo in ŉ argument betrokke met sy vrou, Ntombifuthi Ntuli (26). Hy het haar toe met sy amptelike vuurwapen geskiet. Sy is op pad na die hospitaal oorlede. Ntuli is in hegtenis geneem en is toe by die polisieselle in Kanyamazane aangehou waar hy homself gehang het. Die polisie ondersoek ŉ saak van moord en het ŉ geregtelike doodsondersoek gelas.